Diari Oficial de la Generalitat Valenciana


Sumari del DOGV 4438, del 12-02-2003 (2003/1602)

ORDE de 5 de febrer de 2003, de la Conselleria d'Economia, Hisenda i Ocupació, per la qual se suspén l'execució de l'Orde de 21 de febrer de 2002, de la Conselleria d'Economia, Hisenda i Ocupació, per la qual s'aprova la delimitació de la via pecuària Canyada del Mar, en el tram que discorre íntegrament pel terme municipal de Torreblanca (Castelló).
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4438

Data del DOGV
:   12-02-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/1602


Organisme emissor
:   Conselleria d'Economia, Hisenda i Ocupació

Tipus de document
:   Ordre

ORDE de 5 de febrer de 2003, de la Conselleria d'Economia, Hisenda i Ocupació, per la qual se suspén l'execució de l'Orde de 21 de febrer de 2002, de la Conselleria d'Economia, Hisenda i Ocupació, per la qual s'aprova la delimitació de la via pecuària Canyada del Mar, en el tram que discorre íntegrament pel terme municipal de Torreblanca (Castelló). [2003/X1602]
  
Mitjançant Orde de 21 de febrer de 2002, de la Conselleria d'Economia, Hisenda i Ocupació, s'aprovà la delimitació de la via pecuària Canyada del Mar, en el tram que discorre íntegrament pel terme municipal de Torreblanca (Castelló)
  
Notificada la dita orde als interessats, el senyor Jesús Sánchez i altres van interposar recurs de reposició, sol·licitant l'anul·lació de l'orde mencionada i la suspensió de l'execució de la delimitació impugnada en la part que afecta els reclamants.
  
Atés que alguns ocupants de la via pecuària mencionada tenen la condició de tercers hipotecaris i a pesar d'això les seues al·legacions foren denegades basant-se en el que disposen els articles 8 i 8.3 de la vigent Llei 3/95, de Vies Pecuàries, els quals fan menció al caràcter de béns de domini públic no susceptibles de prescripció i com a conseqüència de això les inscripcions registrals no poden prevaler davant la seua naturalesa jurídica demanial.
  
D'acord amb el que disposa l'article 111.2 de la Llei 30/92, de Règim Jurídic de les Administracions Públiques i del Procediment Administratiu Comú, esta conselleria, atenent les circumstàncies assenyalades en la disposició mencionada, pot disposar d'ofici o a instàncies del recurrent la suspensió de l'execució de l'acte impugnat quan puga causar perjudicis d'impossible o difícil reparació.
  
Els dits perjudicis podrien derivar de l'anul·lació de les inscripcions registrals que contradiguen el que disposa l'orde de delimitació, les quals en alguns casos es realitzarien contra inscripcions efectuades per tercers hipotecaris.
  
Vista la competència que l'article 16.4 de la Llei 3/1986, de 24 d'octubre, de Patrimoni de la Generalitat Valenciana, atribuïx a esta conselleria per a l'aprovació de la delimitació d'immobles propietat de la Generalitat Valenciana i en conseqüència per a la suspensió de la seua execució,
  
ORDENE
  
Primer
  
Procedir a la suspensió de l'execució del que disposa l'Orde de 21 de febrer de 2002, de la Conselleria d'Economia, Hisenda i Ocupació, per la qual s'aprovà la delimitació de la via pecuària Canyada del Mar, en el tram que discorre íntegrament pel terme municipal de Torreblanca (Castelló), únicament en la part que afecta els reclamants.
  
Segon
  
La suspensió tindrà eficàcia mentre no s'esgote la via administrativa.
  
Tercer
  
Que es publique la present orde en el Diari Oficial de la Generalitat Valenciana.
  
Quart
  
Que la Direcció General de Patrimoni i la Conselleria de Medi Ambient realitzen les actuacions necessàries per al compliment del que disposa la present orde.
  
València, 5 de febrer de 2003
  
El conseller d'Economia, Hisenda i Ocupació